Kamuning

Kamuning (Lat. Murraya paniculata) nyaéta tutuwuhan héjo tropis nu sok dipelak pikeun mapaés buruan ku sabab kaéndahan kembangna anu laleutik & bodas nyacas siga malati, sarta seungitna nyambuang. Ieu tutuwuhan dulur deukeut Citrus. Ngaran séjén pikeun kamuning nyaéta
 Chalcas exotica (L.) Millsp
 Chalcas paniculata L. (basionym)
 Murraya exotica L.

Pedaran 

Kamuning téh tutuwuhan leutik nu jangkungna ukur 7 m. Daunna lonyod, leutik tapi kandel tur hérang, sagagang 3-7 lambar (ganjil). Kembangna terminal, teu pati loba, tapi seungit. Panjang daun mahkotana 12-18 mm, melengkung kelir bodas (atawa krém pias). Buahna dagingan, kelir héjo (ngora) jeung konéng atawa beureum (kolot), lonyod endog bisa nepi ka sainci.

Panyakit 
Kamuning gampang pisan katarajang hama nématoda taneuh jeung laleur, ogé sok dipaké sayang ku serangga hama Diaphorina citri, véktor kasakit degenerasi flum véna Sitrus.

Catetan

Rujukan 

 Murraya paniculata. Disalin 4 Nopémber 2008.
 Welsh, S. L. 1998. Flora Societensis: A summary revision of the flowering plants of the Society Islands E.P.S. Inc., Orem, Utah.

Tumbu kaluar 

 Kemuning: Murraya paniculata L. Jack  ti Plantamor

Kekembangan
Rutaceae